GiliGold/VAD_KnessetCorpus huggingface dataset:
מירב כהן:
 אני רק יכול להגיד שבנושא של רשות מקומית, אנחנו לא מכניסים קבלנים שלנו, אנחנו שומרים אותם לפרטיים, הרשות מספיק חזקה היא יודעת להביא קבלנים, אנחנו נביא להם את הכסף, וזה מה שהם עושים, שיתוף פעולה מצוין איתם
עודד פורר:
יש לי שאלה לגבי הנפגעים גם בדירות שמסביב, כשאני ביקרתי שמה, התחילו לפנות, היו להם כל מיני שאלות, אחת מהן, לא מישהו שנפגע, הרי יש הרבה דירות מסביב, לא בבניין עצמו, שנפגעו גם הם, אם זה נזק לרכבים, הם מקבלים גם החזר על ימי עבודה שהם מפסידים כתוצאה מזה?
מירב כהן:
לא
עודד פורר:
או שהפיצוי הוא רק על הרכוש?
מירב כהן:
אנחנו מטפלים רק ברכוש, ימי עבודה, כמו שאתה מכיר מאירועים אחרים, זה קשור בהתקנת תקנות לנזקים מקיפים
מירב כהן:
 אני חייב להגיד שגם באירועים, כמו שומר חומות שהיו טילים באירועים יותר מרוחקים, לא היה אובדן ימי עבודה, למעט, הורים שנאלצו לשמור על הילדים, בגלל הנחיות פיקוד העורף, על סגירת מוסדות חינוך, שבאירוע הזה, סגירת מוסדות חינוך היו רק בטווח של ארבעים קילומטר, היה מצב מיוחד בעורף, 80 קילומטר, אבל - - -
עודד פורר:
גם אם נפגע למישהו הבית וכתוצאה מזה, הוא צריך לטפל באירוע הזה, אין החזר על ימי העבודה?
מירב כהן:
אין פיצוי על זה, אבל צריך לזכור שאנחנו נותנים את כל השירות, מה זאת אומרת את כל השירות? אנחנו מביאים שמאים מטעמנו, מהנדסים טעמנו וגם נותנים לו את האפשרות שהקבלן יהיה שלנו, כולל חברת בקרה שתפקח על זה, למרות שזה עולה הרבה יותר כסף, אבל זה שירות נוסף שאנחנו נותנים, החוק אומר לפצות, אנחנו מבינים את הבעיות שלא כולם יודעים להתנהל מול נותני שירותים ואנחנו מנהלים את זה ויש לנו חברות משקמות שלנו, אנחנו נותנים לכל אזרח את שתי האפשריות, או לשקם בעצמו, לפי חוות דעת שנגיד לו, או שאנחנו נכניס חברה משקמת שלנו
מירב כהן:
 ברוב, אני חייב להגיד, שרוב הנזקים סביב, לא היו מורכבים, נזקים קלים יחסית, למעט המבנה המרכזי שהוא נפגע יותר מסיבי, אבל לא רק החלק של המבנה הוא בשלושה אגפים שם, אז לא רק החלק של האגף שפונה, כל המבנה פונה לבית מלון וכולם ילכו וישכרו דירות
מירב כהן:
 יש חלק שיכול להיות שאגף מסוים, יחזור יותר מהר מהאגף האחר, אבל כרגע זה עוד מוקדם, המהנדסים עדיין בודקים את כל הדברים ויש בדיקות מבניות ויש כל מיני תהליכים שאנחנו עוד עושים, זה לא אירוע קל וצריכים להיות בטוחים שמה שאנחנו עושים, לא יגרום סיכון בעתיד, אבל עובדים על זה
עודד פורר:
 עיריית רחובות, המנכ"ל מאיר דהן, יש לנו אמיר דהן מרשות המיסים ומאיר דהן מעיריית רחובות
עודד פורר:
 איך העירייה נערכת, מבחינת שיקום המוזיאון?
מאיר כהן:
אהלן, בוקר טוב עודד
עודד פורר:
מה נשמע?
מאיר כהן:
בסדר גמור, עכשיו בסדר, יותר טוב
עודד פורר:
אז ספר קצת, איך אתם נערכים, מבחינת המוזיאון, על השיקום שלו, אחרי שהשקעתם הרבה באמת, בבנייה שלו
מאיר כהן:
אז קודם כל, אני מתנצל בשמו של ראש העיר, שהיה אמור להצטרף לזום הזה ובגלל שנשיא המדינה מבקר הבוקר, את משפחת אברמיאן, אז הוא הצטרף אליו ואני פה
מאיר כהן:
 תראה, במהלך האירוע ב-11, אנחנו בעצם, מכוח הנסיבות, הפכנו את חדר במוזיאון, לחפ"ק הקדמי של עריית רחובות, על מנת לטפל הכי קרוב בכל ההשלכות של האירוע הזה
מאיר כהן:
 הנזק שנגרם למוזיאון הוא נזק, אולם המוזיאון, לא חטף פגיעה ישירה והמבנה ניזוק ובעיקר, כל הממצאים, כפי שהציגה בתמונות, אילנה תבוריסקי, אבל הערייה מיד נכנסה להליך, בזמן מאוד קצר, כמו שאני מאשר את כל מה שאומר אמיר, אמיר דהן, מאיר דהן שלא יתבלבלו, מה שאומר אמיר ממס רכוש
מאיר כהן:
 אנחנו כבר עובדים במקום, המטרה שלנו ואנחנו מנסים להחזיר, גם את הקומה השנייה שנועדה לפעילות של נפגעי תקיפה מינית, עמותה בשם 'תאיר' וגם את המוזיאון החשוב הזה שאנחנו טיפחנו במשך שנים, לפעילות מלאה ולשגרה, כמה שיותר מהר
מאיר כהן:
 כמו שאמר אמיר, כבר עובדים במקום, יש לנו הרבה עבודה, אנחנו צריכים לשקם, אני לא יודע, איך העריכו את נושא הפגיעה בממצאים וכו', כי זה, אתה יודע, לפעמים, ערך שלא ניתן לאמוד בכסף, אלא יותר ערכים סנטימנטליים וערכים אוסיאלים, אבל בגדול, אנחנו בשליטה מלאה על כל האירוע, בכל פרמטר אפשרי ואני מזכיר, שלא פחות משבוע חלף מאז האירוע הזה, באמת הכול כבר למעשה, או התחיל בעבודת השיקום, או נמצא בהליכים מתקדמים כאלה ואחרים
מאיר כהן:
 זהו, אני אשמח לענות לשאלות ספציפיות
עודד פורר:
אתם תצטרכו, הרי אתם מקבלים החזר ממס רכוש, על הפגיעה ברכוש, אני מניח
עודד פורר:
השאלה אם אתם תצטרכו שמה תוספות?
מאיר כהן:
בהחלט, אנחנו נצטרך, אני לא מכיר כל כך את החוקים שמנחים את מס רכוש, לכן יש אנשים שזה התפקיד שלהם, אבל אני כבר אומר לך עכשיו שהפיצוי שנקבל ממס רכוש הוא לא יספיק לנו לשקם את המוזיאון עצמו, כלומר, אנחנו מטפלים בנזקי המוזיאון החיצוניים והנראים לעין, אבל אנחנו בהחלט, נצטרך תקציב נוסף ולא קטן, על מנת לשקם גם את תוך המוזיאון, ברמה המוזיאלית, אני מתכוון לתצוגות ולכל הנזקים שנגרמו שם, על מנת להחזיר אותו, אולי אפילו לשדרג אותו
מאיר כהן:
 תראה עודד, המוזיאון הזה משרד הקליטה, דווקא בגלל הפגיעה במוזיאון, אני חושב שזו הזדמנות של משרד הקליטה, או גורמים אחרים בממשלת ישראל, אנחנו מאוד נודה למענק כדי שיאפשר לנו גם לשדרג את המקום הזה, להנגיש אותו יותר, לתת בו אפשרויות לימוד נוספות
מאיר כהן:
 יש לנו תוכניות ואני מקווה מאוד שהדיון הזה יביא לכך, שאפילו אם נקבל מענק מיוחד, לצורך מילוי הצרכים זה מאוד מאוד יעזור לפתוח אותו מהר לקהל והנגיש אותו מהר יותר לקהל
עודד פורר:
 משרד הקליטה, אתם תצטרכו לפרוע את הצ'ק שכתב השר
שי פירון:
אנחנו בדרך כלל פורעים צ'קים שהשר נותן והוא בדרך כלל נותן אותם בתבונה, כמו שאתה שם לב
שי פירון:
 ברוח הדברים שהשר אמר לך וגם פרסם בפוסט, המשרד בהחלט יהיה שותף, כפי שאתה מכיר ויודע, משרד העלייה והקליטה, גם מכיר וגם מוקיר את פועלם של הוטרנים, במסגרת לוחמם בצורר הנאצי, לאורך כל המדינה, מצפון ועד דרום - - -
עודד פורר:
כן, אבל בואי, באיזה סכום בסוף אתם תתמכו? הרי התמיכה שלכם במוזיאונים, בחדר ההנצחה, היא 30 אלף שקל בשנה
שי פירון:
אוקי, אז אני שוב אומרת, ככול שאני לא אנקוב פה כרגע בסכומים, אנחנו צריכים לשמוע, מה הדרישות, התקיימו בדיקות, התקיימו דיונים, כל הדברים - - -
עודד פורר:
אתם תצטרכו לייצר נתיב שבו אפשר יהיה לתת פה תקציב יותר משמעותי שהוא תקציב לצורך הבינוי השיקום, זה משהו שהוא לא רגיל, זה לא יכול לבוא דרך - -
שי פירון:
שוב אני אומרת, אנחנו נעשה בדיוק לפי הנחיות השר וברוח הדברים שהוא אמר, אנחנו נהיה בהחלט שותפים לכל העניין הזה והוא מאוד חשוב לנו
עודד פורר:
עכשיו, מה לגבי המוזיאונים באופן כללי? ומה לגבי זה, תראי, 30 אלף שקל בשנה לחדר הנצחה, אפס לא הייתי אומר שזה הדבר הגדול שמחזיק את הדברים האלה, אין לכם שום בעיה חוקית לעשות את זה, כי מופיע בחוק יום הניצחון, המשרד מוסמך לעשות את זה וזה תפקידו, מדוע אתם לא מדרגים את המוזיאונים, חדרי ההנצחה האלה, בהתאם לאיזה חדר, אני ביקרתי בכמה כאלה, אז יש כאלה שזה באמת, איזשהו חדר הנצחה ש-30 אלף שקל להחזיק אותו בשנה, זה סביר, אבל יש מוזיאונים מאוד מאוד משמעותיים ששווים יותר, שעולים יותר
שי פירון:
אוקי, אז מבחני תמיכה של ממשלה בכלל ושל משרד העלייה בתוכם, חייבים להיות אחידים ושוויוניים, התמיכה שלנו - - -
עודד פורר:
כן, אבל אתם לא עושים דירוג
שי פירון:
שנייה, התמיכה שלנו היא תמיכה שלנו בחדרי ההנצחה האלה היא למספר מטרות, קודם כל, לא החדר עצמו שאותו הרשות נותנת, המשרד לא מוסמך לתת חדרים וכו', אבל כל התצוגה, כל הפעילות שהווטרנים נמצאים, העברת המורשת הכול כך חשובה הזו, לדורות הבאים, פעילויות של בתי ספר בפנים, כל הדברים האלה, בהחלט, אני ביקרתי, שוב, פזורים למעלה משישים חדרי מורשת, האחרון שביקרתי בו היה בקצרין, כמו שגם אילנה אמרה, יש פה גם חיבור, גם למערכות ישראל, לא רק ללוחמה
שי פירון:
 בשנת הקמה, אנחנו תמיד אפשרנו כל מיני הקלות ואחר כך התקציב שלנו הוא לשימור, הוא לפעילויות ושוב אנחנו - - -
עודד פורר:
רק 30 אלף שקל בשנה
שי פירון:
נכון, שוב, ככול שאנחנו דיברנו עם כל הגורמים הנוגעים בדבר, זה בהחלט בהחלט נותן מענה ראוי ויפה
עודד פורר:
אילנה, מה את עושה ב-30 אלף שקל בשנה?
אילנה הלן תבוריסקי:
קטונתי, בסכומים כאלה לא, עריית רחובות פשוט, רואה לנכון להשקיע בהרבה מכספה ותודה לראש העיר על זה - - -
עודד פורר:
אני מבין שפה העירייה שמה 900 אלף שקל והמשרד הממשלתי שם 30, זה אפילו לא מצ'ינג, גם כשאתם נותנים תמיכה ברשות, אתם מבקשים מצ'ינג של 25 אחוז
שי פירון:
אבל פה צריך לומר לזכותם שראש העיר וסגן ראש העיר, זהר בלום, שהם ראו את החשיבות ומדובר במוזיאון ייחודי במינו
שי פירון:
 כל המוזיאונים שאתם ציינתם עד עכשיו, בכל הערים, לרובם, הם באמת לזכר, או להנצחה של ווטרנים שלחמו, אנחנו מדברים פה, על קשר דורי שהוא קשר מ- - -     זה חלק מהמבחן שלנו ואני מציעה לסייר בשאר המקומות
עודד פורר:
אני אגיד ככה, הסכום הוא לא מספיק, הסכום הוא לא מספיק וגם צריך להיות, אני גם לא חושב שיש דירוגים, אם אני לא טועה, אין כמעט דירוג בסכום, 30 אלף שקל אתה לא יכול לדרג
שי פירון:
אין דירוג, אנחנו נותנים פה איזשהו פיקס לאורך כל השנים, כמו שפה דובר על עשר - - -
עודד פורר:
מה היה, אני יודע, אני רק אומר שהוא לא מתאים, קמו חדרי הנצחה, לא גם לא רק למקרה הזה, קמו כל מיני, לא יכול להיות שחדר הנצחה של שני מטר על שלושה מטר, עם תמונות ואביזרים, יקבל כמו מוזיאון של שתי קומות, עם חמישה חדרים ומולטימדיה, לא יכול להיות שמוזיאון שעושה הדרכות, שמעסיק מדריכה במשרה, יקבל בדיוק כמו מוזיאון שלא עושה את זה
שי פירון:
אז שוב, אלה דברים שאתה עדיין - - -
עודד פורר:
זה שינוי מבחני תמיכה
שי פירון:
בוודאי אתה מכיר אותם, אנחנו בכל מבחני התמיכה שלנו, תומכים, לא בכוח אדם, אלא אנחנו תומכים בפעילויות, יחד עם זאת, אני לוקחת לתשומת ליבי, את הערתך, אני אביא את זה ואנחנו - - -
עודד פורר:
את לא צריכה, מספיק שאת אומרת במבחן שאת מדרגת ואת אומרת, אתה תקבל יותר ניקוד שאתה מראה לנו שהדרכת בתי ספר, אתה תקבל יותר ניקוד ש - - -
שי פירון:
אנחנו מחייבים את כולם להדריך בתי ספר, שוב, אנחנו נעשה על זה חשיבה, בהחלט
עודד פורר:
משרד התרבות, לא שותף לתהליך הזה, נכון?
שלומית אבינח:
אבל הזמנו
עודד פורר:
 נמצאת איתנו שלומית ממשרד התרבות? לא
עודד פורר:
 משרד התרבות, לא תומך בסיפור הזה בתקנת מוזיאונים
עודד פורר:
 אגב, המוזיאון של משרד הביטחון, לא מקבלים מתקנת המוזיאונים במשרד התרבות
עודד פורר:
 מה תקציב התקנה של מוזיאונים במשרד הביטחון?
עופר בורד:
התקציב של המוזיאונים של משרד הביטחון?
עודד פורר:
סדר גודל?
עופר בורד:
אני מנהל יחידת המוזיאונים והתקציב שלנו, בשנה לכל עשרת המוזיאונים, התקציב השוטף הוא כ-5
עופר בורד:
5 מיליון שקלים
עודד פורר:
זאת אומרת, בממוצע יוצא, סדר גודל של חצי מיליון שקל למוזיאון
עופר בורד:
אבל בנוסף לכך, יש תקציבי פיתוח לשדרוג מוזיאונים ודברים מהסוג הזה
עודד פורר:
שהוא נוסף על כך?
עופר בורד:
שהוא נוסף והוא לא קבוע, אלא לפי משימות, או לפי תוכנית העבודה
עודד פורר:
זה תקנה, אגב, שאתם צריכים לעשות, משרד הקליטה, מכיוון שקיבלתם אחריות על המוזיאונים, אתם צריכים לייצר תקנה לפיתוח, יש אחזקה שזה השוטף ויש בעצם, את הפיתוח, מוזיאונים הם לא יוכלו להמשיך לחיות מ-30 אלף שקל בשנה
עודד פורר:
 נמצא איתנו הנכד של אינגה, אדם, שלום מה שלומך?
אדם:
 שלום לכם
עודד פורר:
שלום, אתה גר ברחובות?
אדם:
כן, אני גר ברחובות, הייתי גר עם סבא וסבתא שלי
עודד פורר:
כן, מה שלום סבא?
אדם:
סבא ברוך השם יותר טוב, הוא היה מאושפז בקפלן וכשמצבו קצת השתפר, אנחנו הצלחנו להעביר אותו לנווה עמית שזה מקום הרבה יותר טוב והוא מרגיש טוב שם
עודד פורר:
מחלקה סיעודית שם?
אדם:
נכון, כן
עודד פורר:
אנחנו מקיימים פה ישיבה כדי לעקוב אחר השיקום, גם של התושבים וגם במוזיאון שנפגע לידכם וגם הזכרנו את סבתא שלך, את אינגה שנפגעה ונרצחה בפיגוע הזה, במתקפה הזאת
עודד פורר:
 אתה רוצה להגיד כמה מילים לזכרה?
אדם:
כן, סבתא הייתה, אנחנו עדיין לא מעכלים כמה היא חסרה לנו, היא הייתה המרכז של המשפחה, הייתה מאחדת את כולם, עם האוכל שלה, עם האופי שלה, בנאדם אינטליגנט, היא גידלה כמה דורות של נכדים, ילדים, היא הייתה מרכז של החיים של המשפחה שלנו והיא מאוד מאוד חסרה ואנחנו עוד לא עד הסוף הבנו, עד כמה היא חסרה ואנחנו כבר מתגעגעים אליה, כן זה היה אסון גדול ובאותו זמן זה נזק גדול, כי באותו ערב, בהפרש של איזה חצי שעה, היינו אמורים להיות שמה בבית כולנו, כולל אותי ואת דוד שלי עם הילדים ואשתו וגם אמא שלי עזבה את המקום לפני שעה שהאסון הזה התרחש, אז אנחנו פה מבינים שהיא לקחה את כל המכה, כל האש עליה ונתנה לנו את ההזדמנות להמשיך את החיים פה ובשלמות, זה מה שאנחנו חושבים
עודד פורר:
אדם, אנחנו משתתפים בצערכם ומקווים שלא תדעו צער
אדם:
תודה רבה, תודה רבה
עודד פורר:
יהי זכרה ברוך
אילנה הלן תבוריסקי:
אני יכולה להגיד, הנכד התרגש מאוד, אתמול הייתי אצלו וסיפרתי לו על המוזיאון, הם מכירים את המוזיאון והם הבטיחו להביא כמה מדליות של סבא שלו, כי זה הסיפור של המשפחה, שדוד כבר לחם בצבא ההגנה לישראל ובעצם, גבורתו והוא גדל על סיפורים של סבא שנלחם במלחמת העולם השנייה
עודד פורר:
סרגיי הסבא נלחם
אילנה הלן תבוריסקי:
כן, כן
עודד פורר:
שלומית, אנחנו לצערי לא מצליחים להעלות את משרד התרבות בזום, אבל הם צריכים להיות שותפים באיזושהי צורה כבר למוזיאון, אני כבר מנצל את הדיון הזה, מעבר לנקודה הספציפית של רחובות, כדי לדבר על כל התקנה הזאת
עודד פורר:
 אנחנו כבר נמצאים בערך, יותר מעשר שנים, אחרי שהעסק הזה התחיל, של מוזיאונים וחדרי הנצחה, התחיל להיות נתמך על ידי משרד העלייה והקליטה, הסיפור - - -
שי פירון:
חדרי ההנצחה, לא מוזיאונים
עודד פורר:
זה חדרי הנצחה ומוזיאונים, ככה זה גם מוגדר בחוק ומה שצריך לעשות זה לייצר איזושהי חשיבה מחדש, קדימה על כל המפעל הזה, כי יש מקומות שתפסו את הנושא והקימו באמת, בהיקפים נכבדים, יש כאלה שפחות, להערכתי, אני לא רואה רשויות חדשות שנכנסות לתוך האירוע הזה, תקני אותי, אם אני טועה, אני לא רואה רשות שנכנסה בשנה-שנתיים אחרונות
שי פירון:
אנחנו מאפשרים, דווקא נכנסו מעט בשוליים, מה שכן, נכנסו הרבה מאוד רשויות, כי הקמנו גם חדרי מורשת, לזכר הנספים מסודן, יהודים מאתיופיה
עודד פורר:
בסדר, זה משהו אחר
שי פירון:
לא, אני רק אומרת, שוב, אותו קונספט כמו ש- - -
עודד פורר:
אחרי הקמה צריך בסוף, לייצר איזושהי תקנה שהיא תקנה קבועה וברורה, שגם מייצרת התפתחות וגם איזושהי הנחייה מקצועית, אני סבור, בגלל זה הרגשתי שמשרד התרבות צריכה להיות פה, הם צריכים להיות שותפים לעניין הזה, גם אם זה לא, אני לא נכנס עכשיו לסוגיות התקציביות, את זה הם יודעים לפתור בין המשרדים, אבל יש שם הרבה ידע מקצועי וכשאנחנו מדברים על הדורות הבאים, גם מבחינת החומרים שאספו במוזיאונים זה כבר סיפור אחר ולכן, תיעוד, יש פרמטרים, יש פרמטרים שתקנות מוזיאונים ישמח לתת ייעוץ לשיקום תצוגה וליווי
עודד פורר:
 אני מבקש שתערבו פה את משרד התרבות, אני מדבר גם עם שר התרבות, גם בהיבט התקציבי, כדי לייצר פה איזשהו משהו משותף בין שני המשרדים
עודד פורר:
 התקנה הזו של המוזיאונים וחדרי ההנצחה, צריכה לעלות איזושהי מדרגה, בפיתוח המוזיאונים, בשימור שלהם, בתיעוד, במעבר לתיעוד שהוא תיעוד דיגיטלי
עודד פורר:
 את מסתובבת גם, גם אני ראיתי את המוזיאונים בכל עיר ועיר, כל אחד זה כפי ראות עיניו, פה היה מישהו שהוא אומן שיודע לעשות קצת יותר, אז השונות הזו היא גם יפה, אבל בסופו של יום, אם אנחנו מסתכלים על משהו שאנחנו רוצים שיישאר ולא ילך לאיבוד, כי פתאום המשוגע שמחזיק את זה ברשות המקומית, לא יהיה שם אז העסק, משוגע לדבר, זה בסדר זה לא, אני אומר משוגע לדבר זה הכוונה, כל אחד יש לו, בסוף זה אנשים ופה המדינה צריכה לייצר איזושהי פלטפורמה שהיא פלטפורמה קבועה שהולכת קדימה, מתוך הסיפור הזה
עודד פורר:
 מישהו רוצה להוסיף משהו? כן, בבקשה
ודים חסדן:
חבר כנסת עודד פורר, חברי הוועדה ומכובדים ומכובדות
ודים חסדן:
 דוקטור ודים חסדן, אני חבר וועד ברית ווטרנים, לוחמי מלחמת העולם השנייה ויושב ראש של ברית ליקווידטורים של אסון צ'רנוביל
ודים חסדן:
 השתתפתי בישיבה ברחובות וזה באמת מה שקרה זה מצמרר ולחימה של היום ולחימה שהייתה במלחמת העולם השנייה זה באמת משהו הזוי
ודים חסדן:
 אני כאן מדבר בשמו של אברהם גרינזייד, לצערנו, הוא לא יכול להגיע, הוא מרגיש לא טוב וביקש לייצג את הארגון ואותו וקודם כל, הוא ביקש לשלוח תנחומים על כל מה שקרה ברחובות ולברך את עודד פורר שהקים את הוועדה ובעצם, בדחיפות, מותר לדבר על הדברים ועל מה שקורה עם המוזיאון, גם אברהם והוועד ביקשו להגיד תודה לראש העיר רחובות לרחמים מלולי שהוא מטפל בנושא ולצוות של העירייה, אברהם לא הצליח להתחבר בזום ואני גם מוסר שבשלב זה, חשוב שמשרד הקליטה והרשויות ואילנה תבוריסקי שדיברה כאן, פועלים באופן מאוד פעיל ומהיר ודאגו לטיפול בנושא
ודים חסדן:
 אברהם גם ביקש למסור שברית וותיקים מלחמת העולם השנייה, דואג לשמור את הזיכרון ולהאיר את הניצחון במלחמת העולם השנייה, המוזיאון ברחובות זו דוגמא טובה, כי המוזיאון מאוד מוצלח בנושא של הזיכרון של מלחמת העולם השנייה
ודים חסדן:
 גם הוא ביקש למסור שהארגון פונה למשרד הקליטה, לחברי הכנסת ולממשלה, עם בקשה לעזור לתקן בדחיפות את כל הנזקים שקרו והארגון ואברהם מבינים שזה עולה הרבה כסף, אבל זה מה שצריך לעשות דחוף
ודים חסדן:
 ברית וותיקי מלחמת העולם השנייה, לוקחים אחריות על החזרת התערוכות, בהקדם האפשרי
ודים חסדן:
 גם הוא ביקש לדאוג, הבנתי שיש בחצר אפשרות להקים ולהרוויח את המועדון
ודים חסדן:
 תודה רבה
עודד פורר:
כן, משרד הביטחון
עופר בורד:
בעקבות הקשר שנוצר ובעקבות התכנים שיש לה משמעות כמובן, אנחנו כיחידת המוזיאון, אם ניקח על עצמנו, ככול שיהיה עניין במוזיאון, ליווי מקצועי בנושא הזה, מהידע שלנו, גם מחומרים שישנם בארכיון צה"ל, דברים מהסוג הזה, כדי באמת לעזור ולקדם את האפשרות
עודד פורר:
מישהו רוצה להגיד משהו נוסף, לפני שאני מסכם
עודד פורר:
 כן, בבקשה
הדר ציורף:
אני מדריכה של אותו מוזיאון שאנחנו מדברים עליו, כמה מילים אני רוצה להיות קצרה, אנחנו לא חדר הנצחה, אנחנו מוזיאון, כי א', יש כמה חדרים, אולמות הייתי אומרת ובכל אולם יש מלא נושאים על מה אפשר לדבר ולחשוב, זה יותר רציני מחדר, מכל הבחינות וב', זה מוזיאון מיוחד, כי זה לא רק הנצחה לחיילים, גיבורים, זה להיות יהודי גאה שזה ישראלים מבינים את זה, מי שנולד שם ומכיר יותר לעומק, מה זה אנטישמיות, זה מדבר אליו
הדר ציורף:
 אז הייתה לי קבוצה בני נוער דתיים, א', הם לא מבינים מה זה להיות יהודי שם בגלות וזה מאוד מעניין ונותן להם הרבה מחשבות, אז איך להיות עכשיו וגם על צה"ל וגם על מדיניות שלנו ושייכות שזה משהו מיוחד וחשוב נורא
הדר ציורף:
 סיימתי, תודה
עודד פורר:
     אני רוצה עוד משהו להוסיף, אני רוצה להוסיף משהו
עודד פורר:
 מבחינת הכסף והכול, אנחנו בכל זאת נקבל, נילחם, אבל מבחינת הזמן, זה גם חשוב, פחות ופחות אנשים שזה כל כך חשוב וחלק מהחיים שלהם הם הכניסו לתוך כל האביזרים שיש שם במוזיאון, אנחנו עוד צריכים לדאוג שהם יראו ויספיקו לראות את זה
עודד פורר:
הערה חשובה, תודה
עודד פורר:
 שרי רצית משהו?
שי פירון:
בריאות איתנה ורפואה שלמה לאברהם גרינזייד יקירנו
עודד פורר:
זה בוודאי
עודד פורר:
 ראשית תודה לכל המשתתפים, לכל מי שהגיע, בין אם זה בזום ובין אם זה לכאן
עודד פורר:
 אני שולח תנחומים למשפחה של הנרצחת בירי שבוצע על מדינת ישראל ומקווה שבאמת, לא יידעו עוד צער
עודד פורר:
 אני רוצה לברך את כל מי שנוגע בדבר ומסייע בכל התהליך, שם יש תהליך שיקום מאוד מאוד ארוך
עודד פורר:
 צריך להבין כשאמר אמיר דהן, שכירות לשנה לאנשים, גם שהבית שלהם לא נפגע, זה בניין שלם שנפגע, פתאום בנאדם צריך לעזוב את הבית ולעבור לגור איפשהו למשך שנה, עם כל הציוד
עודד פורר:
 באמת האירוע הזה של הירי, עוד הולך ללוות משפחות שלמות ובוודאי גם עריית רחובות בתמיכה שהיא תצטרך לתת פה, לאורך תקופה ארוכה מאוד ולכן אני מצפה מכל הגורמים שמסביב ופה הפנייה שלי היא לממשלה, פה, רשות המיסים ומשרדים נוספים, לתת את הסיוע ולתת אותו באמת מהר, במובנים האלה, המסר פה, עם מאיר, מנכל עריית רחובות, המסר שלנו פה, אנחנו נמצאים פה כדי לסייע וכל נקודה שבה הממשלה פתאום, גוררת רגליים מכל סיבה שהיא, אני אומר את זה גם לך אילנה, בין אם זה למוזיאון ובין אם זה בנושאים אחרים שקשורים פה בשיכון, תניפו דגל כדי שנוכל לדחוף קצת את המשרדים לעשות יותר מזה
עודד פורר:
 הוועדה פונה למשרד העלייה והקליטה, להגדיל את תקציב חדרי ההדרכה והתמיכה במוזיאונים של וותיקי לוחמי מלחמת העולם השנייה וזה לגיטימי לעשות דיפרנציאציה, בהתאם לגודל מתקן ההנצחה וגם להשאיר איזשהו תקציב שהוא תקציב כל שנה, שהוא יכול להיות בתקנה משתנה של פיתוח, כמו שעושים במשרד הביטחון
עודד פורר:
     אני מברך את יחידת המוזיאונים, על הנכונות שלה פה להשתלב, אני מבקש שמשרד הביטחון ואני מבקש גם לשלב פה את משרד התרבות, יש ידע בתוך משרד הממשלה בתחום הזה, יש לכם אחריות על תחום שהוא לא בתחום הליבה של משרד הקליטה, אבל אין סיבה שלא לשתף פה פעולה ולראות איך בונים את זה נכון, כי זה כבר לא, נכון שההגדרה במשרד היא תמיד, חדרי הנצחה, אבל זה כבר הרבה מעבר לזה וכבר יש את זה, כדי שזה גם יהיה כמו שצריך ולא משהו שנעלם בשנייה אחת, כי מישהו פתאום לא תקצב אותו, או לא שמר עליו
עודד פורר:
 אני מבקש לקבוע מועד, אני מבקש מעריית רחובות, יעבירו לנו בשבוע הקרוב מועד, להערכתם, לסיום השיקום ואז לתאם איתנו תאריך לפתיחה מחדש למוזיאון
עודד פורר:
 אני חושב שיש חשיבות ופה אני מצטרף לדברים שנאמרו בסוף, גם על ידי הנציג של ברית וותיקי מלחמת העולם השנייה, יש חשיבות שזה ייקרה כמה שיותר מהר, שאנשים יראו בעיין, יצליחו לראות בעיניים, את הפתיחה מחדש וזה יהיה עוד ניצחון קטן שלנו באירוע הזה
עודד פורר:
 אני מתכבד לפתוח את ישיבת ועדת העלייה, הקליטה והתפוצות, יחס עם שר העלייה והקליטה, חבר הכנסת אופיר סופר, בנושא פעילות משרדו ותקציבו על פי סעיף 123ז(1) לתקנון הכנסת
עודד פורר:
 אני מקדם בברכה גם את השר, גם את המנכ"ל, גם את חברי הכנסת שנמצאים כאן
עודד פורר:
 אני מראש מתנצל, לי יש בעיה קצת - - -
אופיר סופר:
יש פה הרבה סמנכ"ליות שאתה חושב שהן חברי וועדה, אבל הן לא חברי וועדה, הן פשוט נמצאות פה כל השבוע, אבל הן סמנכ"ליות
עודד פורר:
אין הרבה משרדים שיש להם וועדה שלהם
אופיר סופר:
אין הרבה משרדים שיש להם וועדה שלהם מהאופוזיציה
עודד פורר:
בעלייה וקליטה אין אופוזיציה וקואליציה, לפחות לטעמי
עודד פורר:
 אבל, התחלתי בלהגיד שיש לי בעיה
עודד פורר:
 למה יש לי בעיה? אחד, כי אנחנו באמת חברים, ואני מאוד מאוד אוהב את חבר הכנסת סופר ברמה האישית, אבל כן יש לי לא מעט טענות שבאות לידי ביטוי, בין היתר, אני חושב שזה בגלל מדיניות ממשלתית
עודד פורר:
 לעיתים זה גם כשלא רוצים להגיד את המדיניות הממשלתית
עודד פורר:
 אני חושב שיש כמה החלטות שהממשלה קיבלה, בין במודע ובין שלא במודע, שמבטאות כאילו לא רוצים עלייה ממקום מסוים או כאילו מתעדפים אזורים מסוימים על אחרים
עודד פורר:
 אני חושב שזה מסר לא טוב
עודד פורר:
 אני מקווה, ואני שופט לכף זכות, אני מקווה שהוא לא נכון גם
עודד פורר:
 אבל, ככל שהוא נכון, אני חושב שגם הדבר האמיתית הוא להגיד - חבר'ה זאת האג'נדה שלנו וזאת המדיניות, מאשר לנקוט בצעדים אחרים
עודד פורר:
      אני דווקא מתחיל בבקשה, יכול להיות שתקבל אותה ויכול להיות שלא
עודד פורר:
 אבל, בהמשך לדיון הקודם שקיימנו כאן, בנושא הנוהל של עלייה ממדינות רוסיה, בלרוס ואוקראינה
עודד פורר:
 צמצמתם את מרכזי ה-"One Stop Shop" במהלך שאני חושב שהוא גם מובן ניהולית, אבל צמצמתם אותו גם ברמה כזו שהוא לא מקבל יותר את העולים מרוסיה ומבלרוס
עודד פורר:
 מה שקרה, ויצר מצב שהחל מה-16 באפריל, מסתובבים כמה ננשים שהגיעו במנגנון ה-"Go/no-go" שהוא מנגנון שעובד, ממשיך לפעול, ממשיך לעבוד
עודד פורר:
 ואגב, גם מסתבר שהוא נדרש בחל מהמקרים
עודד פורר:
 אבל, אין להם שום מענה כי למשרד הפנים הם לא יכולים לפנות בגל מבצע הדרכונים, ואליכם לא יכולים לבוא כי אתם סגרתם את השירות הזה, ואז הם נמצאים פה בלי ביטוח רפואי, בלי יכולת להתפרנס ולעבוד
עודד פורר:
 כשבסוף, הרי, בסוף התהליך הם הקליינטים של משרד העלייה והקליטה
עודד פורר:
 ולכן, אני חושב שדווקא נוכח העובדה שהפעילות אצלכם שם גם ככה לא בעומס כבד לפי מה שהבנתי, אני אשמח אם תיתן את המענה הזה, ואז בעצם נפתרה הסוגייה
עודד פורר:
 היא צומצמה נוכח זה שצמצמתם את מרכזי ה-"One Stop Shop" אבל, יש מענה לאנשים שלא ניתן היום ברשות האוכלוסין
עודד פורר:
     עסקנו כאן בהרבה מאוד סוגיות שבוודאי תתייחס אליהן גם בהמשך
עודד פורר:
 גם בנושא המורים באולפנים, וגם בנושאים אחרים
עודד פורר:
 יש, לצערי, נושאים שמתגלגלים כבר הרבה זמן כמו הסיוע בשכר דירה וצמצום משך הסיוע מחמש שנים לשלוש שנים
עודד פורר:
 זה עלה גם, אני חושב, בדיון איתך
עודד פורר:
 התחושה היא שהדבר פשוט לא מתקדם
עודד פורר:
 זה משהו שרץ עוד מהכנסת העשרים-ושלוש
עודד פורר:
 וכמובן, ביטול מענק ההסתגלות החל מ-2023 לעולים מרוסיה, אוקראינה ובלרוס, שיוצר באמת משבר מול המדינות האלה, שלעיתים, האנשים שבאים גם לא יכולים להוציא את הכסף שלהם בגלל בעיות בירוקרטיות כאלה ואחרות נוכח המלחמה
עודד פורר:
 אני שמח לראות פה הרבה מאוד ארגונים והרבה מאוד אורחים שאני בטוח רוצים לשמוע אותך, ולשאול אותך
עודד פורר:
 וכדי שגם נשאיר לנו זמן גם לחברי הכנסת להתייחסות וגם לאנשים מבחוץ, אז הבמה היא שלך
עודד פורר:
 תנסה לעשות את זה כמה שיותר מתומצת באמת כדי שכל החברים והנוכחים יוכלו להתייחס
אופיר סופר:
מאה אחוז, תודה רבה, אדוני יושב הראש
אופיר סופר:
 תודה רבה לחברי הכנסת שמגיעים לכאן, בין אם חברי הוועדה ובין אם רואים עצמם מחויבים לנושא העלייה
אופיר סופר:
 תודה רבה לשותפיי היקרים מהסוכנות היהודית, מההסתדרות הציונית, ולכם, ארגונים יקרים שבסופו של דבר, המניע הוא בדרך כלל מניע וולונטרי, תחושת שליחות, וכל המשתמע מכך בהקשר של המשך היותה של מדינת ישראל מדינה קולטת עלייה, שהיא מהות חזון הציונות
אופיר סופר:
 וכמובן, תודה רבה לסמנכ"לים, לעובדי המשרד, שבאמת אני קצת מרגיש שלפעמים לוקחים לי אותם יותר מידי, וכמובן למנכ"ל המשרד, אביחי, שמאז הדיון הקודם התחלף מנכ"ל, וגם היינו כאן, מה שנקרא, בדיונים, מתחילת תהליך התקציב
אופיר סופר:
 ושבוע שעבר כבר סיימנו את תהליך העברת התקציב, וכמובן, כל הנושא של כתיבת התוכניות והלמידה
אופיר סופר:
 אפשר לומר שהוא יחסית די מוגמר, אבל יחס עם זאת אני אגיד שאני אדם שמאמין בלמידה מתמשכת תוך כדי, למידה אסטרטגית תוך כדי
אופיר סופר:
 זה לא אומר שמאבדים ומשנים את הכיוון האסטרטגי, אבל הרבה פעמים, בפעולה אחת כזו או אחרת, אתה יכול בסופו של דבר לגלות עולם מלא
אופיר סופר:
 ולכן, מבחינתי, הלמידה, היותי קשוב גם לדרכי פעולה וגם לקהלי יעד, מבחינתי זה עקרון שהוא יימשך, בעזרת השם, לאורך כל התפקיד
אופיר סופר:
     אני בהחלט מתרגש, וכל יום שאני קם ואני חושב על כך שאני שר העלייה והקליטה, בסוף זו זכות גדולה
אופיר סופר:
 זכות גדולה להיות השר שאמון על תהליך כל כך חשוב, שמתרחש במדינת ישראל
אופיר סופר:
 מדינה שהיא בסוף הבית הלאומי לעם היהודי
אופיר סופר:
 ואין ספק שמה שאנחנו רואים לנגד עינינו זה המשך חזון שיבת ציון
אופיר סופר:
 אני אומר, כל אחד ייקח לעצמו את המילים "חזון שיבת ציון" ויסכים על לפחות 70% אני מאמין שאנחנו מסכימים, על ה-30% האחרים, אני משאיר את זה לכל אחד לקחת את זה לאן שהוא רוצה
אופיר סופר:
 ואני חושב שככה בכלל ראוי שנחייה במדינתנו
אופיר סופר:
 בסופו של דבר, חזון הוא חזון משותף, אנחנו מסכימים עליו כנראה ב-70%, ומה שאנחנו צריכים להסכים עליו ב-200% זה הכלים הדמוקרטיים, זה הכלים שאיתם אנחנו מנהלים את המדינה, ועליהם צריך לשמור
אופיר סופר:
 לפעמים יש לי תחושה, בטח כשראיתי אתמול את התקיפה של חבר הכנסת רוטמן, שאנשים שכחו על מה הם נאבקים וזה פשוט צורם ובוטה, לתקוף חבר כנסת בצורה הזאת כשהוא בא להביע את עמדתו, ועוד לקרוא לזה דמוקרטיה
אופיר סופר:
 אנחנו נחזור לסוגייתנו ואנחנו נחזור למשימה החשובה שבשבילה אנחנו התכנסנו
אופיר סופר:
      אני, כן, אני נמצא עם חבר הכנסת, יושב ראש הוועדה, עודד פורר, גם הרבה נושאים שאנחנו מסכימים, אפילו ישבנו לפגישת עבודה לאחרונה ויש לנו הרבה שיחות, מה שנקרא, "סמול טוק", בפרסה ולפעמים גם במליאה
אופיר סופר:
 גם חולקים וגם מסכימים
אופיר סופר:
 ובסוף זו גם דרך ללבן ולדון בסוגיות מהותיות
אופיר סופר:
 אני אגיד שאת הביקור הראשון שלי לצורך עלייה עשיתי במולדובה, וזה היה דווקא בתור חבר כנסת